## Likumprojekta „Grozījumi Valsts un pašvaldību institūciju amatpersonu

## un darbinieku atlīdzības likumā” sākotnējās ietekmes

## novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likumprojekts izstrādāts atbilstoši Ministru kabineta 19.oktobra sēdē (protokols Nr.60 60.§ 8.2.apakšpunkts) un 2011.gada 1.novembra sēdē (protokols Nr.62 57.§ 12.punkts) nolemtajam, kas paredz uzdevumu Finanšu ministrijai izstrādāt un likumprojekta „Par valsts budžetu 2012.gadam” paketē iesniegt grozījumus Valsts un pašvaldību institūciju amatpersonu un darbinieku atlīdzības likumā (turpmāk – likums).  |
|  2. |  Pašreizējā situācija un problēmas | Šobrīd likumā noteikts, ka vēlēto amatpersonu atlīdzības noteikšanā tiek piemērots Centrālās statistikas pārvaldes (turpmāk – CSP) oficiālajā statistikas paziņojumā publicētais valstī strādājošo aizpagājušā gada mēneša vidējās darba samaksas apmērs, kuram tiek piemērots koeficients. Ar likuma pārejas noteikumiem piemērojamais CSP rādītājs 2011.gadā ir iesaldēts un noteikts 2009.gada 1.pusgada līmenī. Lai nodrošinātu 2012.gadā mēnešalgu apmēra saglabāšanos 2011.gada līmenī, nepieciešams grozīt koeficientus, jo 2012.gadā būtu jāpiemēro 2010.gada rādītājs, kas ir zemāks kā 2009.gada apmērs, tādējādi 2012.gadā tiktu samazinātas vēlēto amatpersonu mēnešalgas.Likums šobrīd nosaka iespēju izmaksāt prēmiju Valsts ieņēmumu dienesta (turpmāk – VID) amatpersonām un darbiniekiem par sekmīgu ēnu ekonomikas apkarošanas pasākumu īstenošanu. Ņemot vērā, ka ne tikai VID ir iesaistīts ēnu ekonomikas apkarošanas pasākumu realizēšanā, Ministru kabinets lēma, ka 2012.gadā nepieciešams šo normu paplašināt un attiecināt arī uz citām institūcijām, kas arī dod ieguldījumu ēnu ekonomikas apkarošanā un godīgas konkurences veicināšanā. Šobrīd ir izstrādāti grozījumi Ministru kabineta 2010.gada 30.novembra noteikumos Nr.1075 „Valsts un pašvaldību institūciju amatu katalogs”, kas tiek papildināti ar jaunām amatu saimēm un to aprakstiem, kas ir būtiski pašvaldību amatiem. Līdz ar to, lai nodrošinātu normu sakārtošanu, likuma 1.pielikumu nepieciešams papildināt ar saimju paraugaprakstiem, kā arī atbilstoši precizēt 2.pielikumu. Likuma 37.panta trešajā daļā cita starpā noteikts, ka valsts institūcija apdrošina Valsts probācijas dienesta amatpersonu (darbinieku) veselību, kuras ir pakļautas riskam: 1) veicot sociālās uzvedības korekcijas pasākumus soda izciešanas vietās, apmeklējot notiesātos brīvības atņemšanas iestādēs; 2) veicot nosacīti notiesāto personu, pirms termiņa no soda atbrīvoto personu, kā arī to personu uzraudzību, pret kurām izbeigts kriminālprocess, tās nosacīti atbrīvojot no kriminālatbildības, un īstenojot probācijas programmas; 3) organizējot un vadot kriminālsoda — piespiedu darba — izpildi;4) organizējot audzinoša rakstura piespiedu līdzekļa — sabiedriskā darba — izpildi. Diemžēl pēdējos gados valsts ekonomiskā attīstība nav ļāvusi novirzīt Valsts probācijas dienesta budžeta līdzekļus minēto likuma prasību nodrošināšanai. Līdz ar to, ir izveidojusies situācija, ka Valsts probācijas dienests nespēj pildīt tam normatīvajos aktos noteiktos uzdevumus.Ņemot vērā, ka likuma piemērošanas procesā konstatēts, ka atsevišķas institūcijas pieļauj dažādu likuma normu interpretāciju, nepieciešami atsevišķi redakcionāla rakstura precizējumi, lai nodrošinātu likuma normu viennozīmīgu piemērošanu. |
|  3. |  Saistītie politikas ietekmes novērtējumi un pētījumi | Likumprojekts šo jomu neskar. |
|  4. |  Tiesiskā regulējuma mērķis un būtība | Likumprojekts paredz pārskatīt augstāko amatpersonu mēnešalgu noteikšanā piemērojamos koeficientus, tādējādi, lai mēnešalgas netiktu paaugstinātas, un tiktu saglabātas esošajā 2011.gada līmenī.Likuma pārejas noteikumi tiek papildināti ar punktu, kas paredz iespēju 2012.gadā izmaksāt prēmijas ēnu ekonomikas apkarošanas pasākumu īstenošanā iesaistīto institūciju amatpersonām (darbiniekiem). Šī norma attiektos uz, piemēram, Valsts darba inspekcijas, Valsts robežsardzes, Valsts policijas amatpersonām un darbiniekiem. Likumprojekts paredz, ka lēmumu par šo amatpersonu (darbinieku) prēmēšanu ir jāpieņem Ministru kabinetam.Likumprojekts paredz svītrot likuma pārejas noteikumu 2.3 punktu par uzdevumu Ministru kabinetam izstrādāt likumprojektu par Latvijas Bankas amatpersonu (darbinieku) atlīdzības regulējuma iekļaušanu šajā likumā. Priekšlikums par 2.3 punkta izslēgšanu tika akceptēts Ministru kabineta 2011.gada 1.novembra sēdē, ņemot vērā, ka Latvijas Banka ir informējusi Finanšu ministriju, ka tā, jau šobrīd ievēro solidaritātes principu un Latvijas Bankas amatpersonu atlīdzības noteikšanas principi ir samēroti ar tiem principiem, kas tiek noteikti atlīdzības likumā, piemēram, attiecībā uz Finanšu un kapitāla tirgus komisijas amatpersonām un darbiniekiem. Likumprojekts paredz uzdevumu Ministru kabinetam izstrādāt normatīvo aktu, kurā paredzēt konkrētus gadījumus, kuros amatpersonām (darbiniekiem), kuru amata (dienesta, darba) pienākumu izpilde ir saistīta ar apdraudējumu, risku dzīvībai vai veselībai, ir tiesības pretendēt uz likuma 19.pantā minēto nelaimes gadījuma pabalstu. Likumprojekts paredz pārejas noteikumus papildināt ar jaunu 19.punktu, nosakot, ka, lai ierobežotu ar atlīdzību saistītos izdevumu, Valsts probācijas dienests nepiemēro likuma 37.panta trešā daļa noteikto attiecībā uz amatpersonu (darbinieku) veselību, kuras ir pakļautas riskam. Tomēr, lai neradītu nesamērīgas sekas Valsts probācijas dienesta amatpersonām (darbiniekiem), kuras veicot ikdienas pienākumus var tikt pakļautas veselības vai dzīvības apdraudējumam, tiek paredzēts, ka 2012. un 2013.gadā Valsts probācijas dienests minētās amatpersonas (darbiniekus) nepiemēro 37.panta trešajā daļā noteikto, bet var apdrošināt pret nelaimes gadījumiem. Līdz ar to, tiks nodrošināta tiesiska Valsts probācijas dienesta darbība tam pieejamā valsts budžeta ietvaros, kā arī netiks pārmērīgi ietekmētas amatpersonu (darbinieku) tiesības.Likumprojekts paredz arī atsevišķus redakcionāla rakstura precizējumus, lai nodrošinātu likuma normu viennozīmīgu piemērošanu, jo pretējā gadījumā, dažāda šo normu interpretācija var izsaukt budžeta izdevumu palielinājumu. |
|  5. |  Projekta izstrādē iesaistītās institūcijas | Nav |
|  6. |  Iemesli, kādēļ netika nodrošināta sabiedrības līdzdalība | Likumprojekts attiecas tikai uz valsts un pašvaldību institūciju darbiniekiem, tādēļ sabiedrības līdzdalība likumprojekta izstrādē nebija nepieciešama. |
|  7. |  Cita informācija | Nav |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Valsts un pašvaldību institūciju amatpersonas un darbinieki |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar |
|  3. |  Tiesiskā regulējuma finansiālā ietekme |  Projekts šo jomu neskar |
|  4. |  Tiesiskā regulējuma nefinansiālā ietekme |  Projekts šo jomu neskar |
|  5. |  Administratīvās procedūras raksturojums |  Projekts šo jomu neskar |
|  6. |  Administratīvo izmaksu monetārs novērtējums |  Projekts šo jomu neskar |
|  7. |  Cita informācija |  Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011** | Turpmākie trīs gadi (tūkst. latu) |
| **2012** | **2013`** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 9,5 | 9,5 | 9,5 |
| 2.1. valsts pamatbudžets | 0 | 0 | 9,5 | 9,5 | 9,5 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | -9,5 | -9,5 | -9,5 |
| 3.1. valsts pamatbudžets | 0 | 0 | -9,5 | -9,5 | -9,5 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi)Papildus izdevumi tiks segti esošā budžeta ietvaros līdzekļu ekonomijas rezultātā.  | X | 0 | 9,5 | 9,5 | 9,5 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Valsts probācijas dienestam darbinieku veselības apdrošināšanai likumā „Par valsts budžetu 2011.gadam” finansējums nav paredzēts.Valsts probācijas dienestam iespēja apdrošināt darbiniekus, kas pakļauti riskam pret nelaimes gadījumiem izmaksā: 30Ls (vidējā apdrošināšanas summa) x 317(darbinieki) = 9 510 Ls. Darbinieku apdrošināšana pret nelaimes gadījumiem tiks nodrošināta Valsts probācijas dienesta budžeta ietvaros līdzekļu ekonomijas rezultātā, veicot iekšējo līdzekļu pārdali.  |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Likumprojektā ietvertie grozījumi nodrošinās, ka 2012.gadā budžeta izdevumi netiek palielināti. Likumprojekts paredz iespēju 2012.gadā izmaksāt prēmijas ēnu ekonomikas apkarošanas pasākumu īstenošanā iesaistīto institūciju amatpersonām (darbiniekiem) atbilstoši Ministru kabineta lēmumam par attiecīgo institūciju (piemēram, Valsts ieņēmumu dienests, Valsts darba inspekcija, Valsts robežsardze, u.c.) amatpersonu (darbinieku) prēmēšanu. Šāda norma paredzēta arī likumprojektā „Par valsts budžetu 2012.gadam”, kurā noteikts, ka Ministru kabinets šī mērķa īstenošanai pieņem lēmumu par apropriācijas palielinājumam novirzāmo finansējuma apjomu, kas nepārsniedz 5% no valsts budžeta nodokļu un nenodokļu virsplāna ieņēmumiem.Likumprojekta 10.pants paredz ierobežojumu atvaļinājuma pabalsta apmēram, nosakot to ne lielāku par 25%, kas kā viens no konsolidācijas pasākumiem, nodrošinās indikatīvi 8,1 milj. latu ietaupījumu valsts un pašvaldību budžetā.Likumprojekts virzāms kopā ar likumprojektu „Par valsts budžetu 2012.gadam”. |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  Nav |
|  2. |  Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Finanšu ministrs A.Vilks

2011.11.25. 16:05

1301

Artemjeva;

67095599; Ineta.Artemjeva@fm.gov.lv